ai4bharat/Pralekha huggingface dataset:
மத்திய அமைச்சரவை
ஜம்மு-காஷ்மீரிலிருந்து 2020-21-ஆம் ஆண்டில் ஆப்பிள்களை கொள்முதல் செய்வதற்கான சந்தை இடையீடு திட்டத்தின் நீட்டிப்புக்கு அமைச்சரவை ஒப்புதல்
பிரதமர் திரு நரேந்திர மோடியின் தலைமையில் இன்று நடைபெற்ற அமைச்சரவை கூட்டத்தில்,
ஜம்மு-காஷ்மீரிலிருந்து 2020-21-ஆம் ஆண்டில் ஆப்பிள்களை கொள்முதல் செய்வதற்கான சந்தை இடையீடு திட்டத்தின் நீட்டிப்புக்கு ஒப்புதல் அளிக்கப்பட்டது.
இதைத் தொடர்ந்து, கடந்த பருவத்தில், அதாவது 2019-20-இல் எந்த நிபந்தனைகள் மற்றும் விதிகளின் அடிப்படையில் ஆப்பிள்கள் கொள்முதல் செய்யப்பட்டனவோ, அதே விதிமுறைகள் மற்றும் நிபந்தனைகளின் அடிப்படையில் தற்போதைய பருவத்தில், அதாவது 2020-21-இல், ஆப்பிள்கள் கொள்முதல் செய்யப்படும்.
மத்திய கொள்முதல் முகமையான தேசிய வேளாண் கூட்டுறவு சந்தைப்படுத்துதல் கூட்டமைப்பு, மாநில முகமையான, ஜம்மு-காஷ்மீர் தோட்டக்கலை துறையை சேர்ந்த திட்டமிடுதல் மற்றும் சந்தைப்படுத்துதல் இயக்குநரகத்தின் மூலம் கொள்முதலை மேற்கொள்ளும்.
இந்த திட்டத்தின் மூலம் விவசாயிகளிடம் இருந்து நேரடியாக ஆப்பிள்கள் கொள்முதல் செய்யப்பட்டு, அதற்கான பணம் அவர்களின் வங்கிக் கணக்குகளுக்கு நேரடி பலன் பரிவர்த்தனை திட்டத்தின் மூலம் செலுத்தப்படும். 12 லட்சம் மெட்ரிக் டன்கள் ஆப்பிள்களை கொள்முதல் செய்ய திட்டமிடப்பட்டுள்ளது.
அரசு உத்தரவாதத் தொகையான ரூபாய் 2,500 கோடியை இந்த செயல்பாட்டுக்கு பயன்படுத்திக் கொள்ள தேசிய வேளாண் கூட்டுறவு சந்தைப்படுத்துதல் கூட்டமைப்புக்கு அரசு அனுமதி அளித்துள்ளது.
இதில் நஷ்டம் ஏதாவது ஏற்படும் பட்சத்தில் அதை மத்திய அரசும், ஜம்மு-காஷ்மீர் யூனியன் பிரதேச நிர்வாகமும் சரிபாதியாக பங்கிட்டு ஏற்றுக் கொள்ளும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666385
-----
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.15 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.15 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 26,509 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,557 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,65,963.
இந்தியாவில் கடந்த 24 மணி நேரத்தில் 2,786 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,57,965 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.78 கோடி  வாராந்திரத் தொற்று 1.05 சதவீதமாக உள்ளது. தினசரித் தொற்று விகிதம் 1.08 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1867318
PIB Headquarters
கொவிட்-19 - பிஐபி செய்தித் தொகுப்பு
20.05.2020
- பொருளாதார விவகாரங்களுக்கான மத்திய அமைச்சரவைக் குழு
- வடகிழக்குப் பகுதி வளர்ச்சி அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- புதிய மற்றும் புதுப்பிக்கத்தக்க எரிசக்தி அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- அறிவியல் மற்றும் தொழில்நுட்பத்துறை
- கப்பல் போக்குவரத்து அமைச்சகம்
- மத்திய பணியாளர் தேர்வாணையம்
(
வணிகம் மற்றும் தொழில்துறை அமைச்சகம்
ஜி-20 முதலாவது வர்த்தகம் மற்றும் முதலீட்டு பணிக்குழுக் கூட்டம் மும்பையில் 2023 மார்ச் 28-ம் தேதி முதல் 30-ம் தேதி வரை நடைபெறுகிறது
ஜி-20 முதலாவது வர்த்தகம் மற்றும் முதலீட்டு பணிக்குழுக் கூட்டம் மும்பையில் 2023 மார்ச் 28-ம் தேதி முதல் 30-ம் தேதி வரை நடைபெறுகிறது. 3 நாட்கள் நடைபெறும் இக்கூட்டத்தில் ஜி-20 உறுப்பு நாடுகள், சிறப்பு அழைப்பாளர்களாக அழைக்கப்பட்டுள்ள நாடுகள் மற்றும் சர்வதேச அமைப்புகளைச் சேர்ந்த நூற்றுக்கும் மேற்பட்ட பிரதிநிதிகள் பங்கேற்கின்றனர்.
முதல் நாள் நடைபெறும் கருத்தரங்கு வர்த்தக நிதி தொடர்பாக நடைபெறவுள்ளது, வர்த்தக நிதி இடைவெளியை நிரப்புவதில் வங்கிகள், நிதி நிறுவனங்கள் ஏற்றுமதி கடன் அமைப்புகள் உள்ளிட்டவற்றின் பங்கு குறித்து இதில் விவாதிக்கப்படவுள்ளது. 2-வது நாள் கூட்டத்தை மத்திய தொழில் வர்த்தகத்துறை அமைச்சர் திரு பியூஷ் கோயல் தொடங்கிவைக்கிறார். அதை தொடர்ந்து வர்த்தக நடவடிக்கைகளை வளர்ச்சிக்காக பயன்படுத்துதல், மீட்சித் தன்மையுடன் கூடிய உலகளாவிய மதிப்பு சங்கிலியை கட்டமைத்தல் உள்ளிட்டவை தொடர்பாக இரண்டு அமர்வுகளில் விவாதிக்கப்படுகிறது.
நிறைவு நாள் கூட்டத்தின் போது, உலகளாவிய வர்த்தகத்தில் குறு சிறு நடுத்தர நிறுவனங்களை ஒருங்கிணைத்தல் மற்றும் திறன்வாய்ந்த சரக்குப் போக்குவரத்து நடைமுறையை கட்டமைத்தல் ஆகியவை தொடர்பாக இரு அமர்வுகளின் ஆலோசனை மேற்கொள்ளப்படும்.
முந்தைய ஜி-20 தலைமைத்துவ நாடுகள் ஆற்றிய பணிகளை முன்னெடுத்து செல்வதுடன், சவால்களை சமாளித்து உலகளாவிய வர்த்தகம் மற்றும் முதலீட்டை துரிதப்படுத்துவதை இந்தியாவின் ஜி20 தலைமைத்துவம் நோக்கமாக கொண்டுள்ளது.
பிரதமர் அலுவலகம்
பெரிமிங்ஹாமில் நடைபெற்ற காமன்வெல்த் போட்டிகள் 2022-இல் பங்கேற்ற இந்திய வீரர்களுடனான கலந்துரையாடலில் பிரதமரின் உரை
உங்களது சாதனையால் ஒவ்வொரு இந்தியரும் பெருமை கொள்வது போலவே உங்களுடன் தொடர்பில் இருப்பதை நானும் பெருமையாகக் கருதுகிறேன். கடந்த சில வாரங்களில் விளையாட்டுத் துறையில் இரண்டு முக்கிய சாதனைகளை நம் நாடு படைத்துள்ளது. காமன்வெல்த் போட்டிகளில் வரலாற்றுச் சிறப்புமிக்க செயல்பாட்டுடன் நாட்டில் முதன் முறையாக செஸ் ஒலிம்பியாட் போட்டி நடைபெற்றது. செஸ் போட்டியை வெற்றிகரமாக நடத்தியது மட்டுமல்லாமல், செஸ் போட்டியின் வளமான பாரம்பரியத்தைத் தொடரும் வகையில் தலைசிறந்த செயல்பாடும் வெளிப்படுத்தப்பட்டது. செஸ் ஒலிம்பியாட் போட்டியில் பங்கேற்றவர்கள் மற்றும் பதக்கங்களை வென்றவர்களுக்கு இந்த தருணத்தில் பாராட்டு தெரிவிக்கிறேன்.
நண்பர்களே,
நீங்கள் அனைவரும் நாடு திரும்பிய பிறகு வெற்றியை இணைந்து கொண்டாடுவோம் என்று காமன்வெல்த் போட்டிகளுக்கு முன்பாக நான் உங்களுக்கு வாக்கு அளித்திருந்தேன். வெற்றியைக் கொண்டாடும் தருணம், இது. விளையாட்டுத்துறையில் மக்களின் ஆர்வத்தைத் தூண்டியதில் உங்கள் அனைவருக்கும் மிகப்பெரிய பங்கு இருக்கிறது. இதற்காக நீங்கள் பாராட்டுக்குரியவராகிறீர்கள்.
நண்பர்களே,
பதக்கங்களின் எண்ணிக்கையை மட்டுமே வைத்து உங்களது செயல்பாட்டை மதிப்பிடுவது சரியாக இருக்காது. இந்த முறை பல்வேறு போட்டிகளில் ஏராளமானோர் மிகச் சிறப்பாக விளையாடினீர்கள். நமது நன்கு பரிட்சயப்பட்ட விளையாட்டுகளை நாம் வலுப்படுத்துவதோடு, புதிய விளையாட்டுகளிலும் நாம் தடம் பதிப்பது மகிழ்ச்சி அளிக்கிறது. ஒப்பிடுகையில் நான்கு புதிய விளையாட்டுகளில் நாம் வெற்றி பெற்றுள்ளோம். லான் பவுல் முதல் தடகளம் வரை நமது வீரர்கள் அற்புதமாக விளையாடினார்கள். இத்தகைய செயல்பாட்டினால் புதிய விளையாட்டுகளில் இளைஞர்களின் ஆர்வம் பெருமடங்கு அதிகரிக்க உள்ளது. புதிய விளையாட்டுகளில் நமது செயல்பாட்டை இதே போன்று தொடர்ந்து மேம்படுத்த வேண்டும். எதிர்பார்த்ததைப் போலவே நமது மூத்த வீரர்கள் இளம் வீரர்களை வழிநடத்தி அவர்களை ஊக்குவித்தனர். மறுபுறம் நமது இளம் தடகள வீரர்கள் அபாரமாக விளையாடினார்கள். முதன்முறை பங்கேற்றவர்களில் 31 பேர் பதக்கங்கள் வென்றனர். அதிகரித்து வரும் நம் இளைஞர்களின் நம்பிக்கையை இது எடுத்துரைக்கிறது.
நண்பர்களே,
நாட்டிற்காக நீங்கள் பதக்கங்கள் பெற்று, பெருமைப்படுவதற்கான வாய்ப்பைத் தருவது முக்கியமல்ல. மாறாக ‘ஒரே பாரதம், உன்னத பாரதம்' என்ற உணர்வை நீங்கள் வலுப்படுத்துகிறீர்கள். விளையாட்டில் மட்டுமல்லாமல் இதர துறைகளிலும் சிறப்பாக செயல்பட நமது இளைஞர்களுக்கு நீங்கள் எழுச்சியூட்டுகிறீர்கள். மீண்டும் ஒரு முறை உங்கள் வெற்றி பயணத்திற்கு எனது வாழ்த்துகளைத் தெரிவித்துக் கொள்கிறேன். நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும்.பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
போர்பந்தரில் உள்ள மகாத்மா காந்தியின் வீடு போதிக்கும் கட்டுரையை பிரதமர் பகிர்ந்து கொண்டார்
போர்பந்தரில் உள்ள மகாத்மா காந்தியின் வீடு தண்ணீர் பாதுகாப்பு குறித்து வலியுறுத்துகிறது என்ற கட்டுரையை பிரதமர் திரு நரேந்திர மோடி இன்று பகிர்ந்து கொண்டார்.
‘மோடியின் சாதனை’ என்ற ட்வீட்டை மேற்கோள் காட்டி பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“உங்கள் அனைவருக்கும் தெரியும், போர்பந்தரில் உள்ள மகாத்மா காந்தியின் இல்லம் நீர் பாதுகாப்பு குறித்து போதிக்கிறது.
நீங்கள் இதை படித்து மகிழலாம்’’ .
நிலக்கரி அமைச்சகம்
மேலும் அதிக தொகுதிகளை அடையாளம் கண்டது நிலக்கரி அமைச்சகம்
நிலக்கரி உற்பத்தியை மேலும் அதிகரிக்கும் நடவடிக்கையாக, நிலக்கரி அமைச்சகம் மேலும் நான்கு நிலக்கரி தொகுப்புகளை அடையாளம் கண்டுள்ளது. வரும் மாதங்களில் மத்திய சுரங்கத் திட்டமிடுதல் மற்றும் வடிவமைப்பு நிறுவனம் 4 முதல் 6 புதிய நிலக்கரி தொகுப்புகளுக்கான புவியியல் அறிக்கையை இறுதி செய்யும். இந்த நிலக்கரி தொகுப்புகள் தனியார் துறைக்கு ஏலத்திற்கு விடப்படும். இதன் மூலம் உள்நாட்டு கச்சா நிலக்கரி விநியோகம் மேலும் அதிகரிக்கும்.
தற்சார்பு இந்தியா திட்டத்தின் கீழ் அமைச்சகம் இந்த நடவடிக்கைகளை எடுத்துள்ளது. 2030 ஆம் ஆண்டுக்குள் 140 மில்லியன் டன் கச்சா நிலக்கரி உற்பத்தியை எட்ட இலக்கு நிர்ணயிக்கப்பட்டுள்ளது. கோல் இந்தியா நிறுவனம், கச்சா நிலக்கரி உற்பத்தியை தற்போதுள்ள சுரங்கங்களிலிருந்து 26 மில்லியன் டன் அளவுக்கு அதிகரிக்க திட்டமிட்டுள்ளது. 2025 ஆம் ஆண்டுக்குள் சுமார் 22 மில்லியன் டன் கச்சா நிலக்கரியை உற்பத்தி செய்ய 9 புதிய சுரங்கங்களை நிறுவனம் கண்டறிந்துள்ளது. மேலும் கோல் இந்தியா நிறுவனம் நிலக்கரி வெட்டப்படாமல் நிறுத்தப்பட்டுள்ள 30 சுரங்கங்களிலிருந்து 8 சுரங்கங்களை தனியார் துறைக்கு வழங்கவும், அதன் மூலம் உற்பத்தியை 2 மில்லியன் டன் அளவுக்கு அதிகரிக்கவும் நிறுவனம் திட்டமிட்டுள்ளது.
மனித வள மேம்பாட்டு அமைச்சகம்
ஏசியான் பி.எச்.டி கல்வி உதவித் தொகை திட்ட மாணவர்களிடம் மத்திய கல்வி அமைச்சர் ரமேஷ் பொக்ரியால் பேச்சு
ஆசியான் பி.எச்.டி கல்வி உதவித் தொகை திட்டத்தின் கீழ் ஆசியான் நாடுகளைச் சேர்ந்த 1000 மாணவர்களுக்கு மத்திய அரசு நிதியளிக்கிறது. இத்திட்டத்தின் கீழ் ஆசியான் நாடுகளில் இருந்து தேர்வு செய்யப்பட்ட மாணவர்களிடம், மத்திய கல்வி அமைச்சர் திரு.ரமேஷ் பொக்ரியால் நிஷாங்க் இன்று காணொலி காட்சி மூலம் உரையாற்றினார். இந்தியாவின் உ.யர்கல்வி நிறுவனங்களான ஐஐடிகளில் , ஆராய்ச்சி படிப்புக்காக அவர்கள் தேர்வு செய்யப்பட்டதற்கு அமைச்சர் திரு.ரமேஷ் பொக்ரியால் வாழ்த்து தெரிவித்தார். மத்திய கல்வி இணையமைச்சர் திரு.சஞ்சே தோத்ரே, ஆசியான் நாடுகளின் தூதர்கள் மற்றும் பிரதிநிதிகள், உயர்கல்வித் துறை செயலாளர் திரு. அமித் காரே உட்பட பலர் இந்நிகழ்ச்சியில் கலந்து கொண்டனர்.
ஆசியான் மாணவர்களை வரவேற்று பேசிய மத்திய கல்வி அமைச்சர், இந்தியா மற்றும் ஆசியான் நாடுகள் இடையேயான கல்வி மற்றும் ஆராய்ச்சி உறவுகள் இருதரப்புக்கும் பயனளிக்கும் என்றார். இந்தியா மற்றும் ஆசியான் நாடுகளைச் சேர்ந்த கல்வியாளர்கள் மற்றும் ஆராய்ச்சியாளர்கள் தொழில்நுட்பம் மற்றும் ஆராய்ச்சி துறையில் இணைந்து செயல்பட ஏசியான் பி.எச்.டி கல்வி உதவித் தொகை திட்டம் வழி வகுக்கும் என்றார். இந்த மாணவர்கவளின் ஆராய்ச்சிகள் மற்றும் கண்டுபிடிப்புகள், உலகம் முழுவதும் மனித சமுதாயத்தின் மேம்பாட்டுக்கு பயன்படும் என அவர் கூறினார்.
தற்போதைய கொரோனா தொற்றால், உலகம் மந்தநிலையை அடைந்தாலும், ஐஐடிக்கள், தங்கள் ஆராய்ச்சி மற்றும் கண்டுபிடிப்பு பணிகளை நிறுத்தாமல், தொடர்ந்து மேற்கொண்டு நாட்டுக்கு உதவின என அமைச்சர் மகிழ்ச்சி தெரிவித்தார். உலகின் சிறந்த கல்வி நிறுவனங்களின் பட்டியலில் உள்ள ஐஐடிக்களில் படிக்கும் வாய்ப்பை ஆசியான் மாணவர்கள் பெற்றுள்ளனர் என்றும், அவர்களின் ஆராய்ச்சி திட்டங்களுக்கு வாழ்த்து தெரிவிப்பதாகவும் அமைச்சர் திரு.ரமேஷ் பொக்ரியால் கூறினார்.
ஆசியான் பி.எச்.டி கல்வி உதவித் தொகை திட்டத்தை கடந்த 2018ம் ஆண்டு குடியரசு தின விழாவை முன்னிட்டு, 10 ஆசியான் நாடுகளின் தலைவர்கள் இடையே பிரதமர் திரு.நரேந்திர மோடி அறிவித்ததை அமைச்சர் திரு.ரமேஷ் பொக்கிரியால் சுட்டிக் காட்டினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1665089
ரெயில்வே அமைச்சகம்
ரயில்வே வாரியத்தின் புதிய உறுப்பினராக  திரு சஞ்ஜய் குமார் மொகந்தி பொறுப்பேற்றுக் கொண்டார்
ரயில்வே அமைச்சகத்தின் கீழ் இயங்கும் ரயில்வே வாரியத்தின் புதிய உறுப்பினராகவும் , இந்திய அரசின் அலுவல் சாரா செயலாளராகவும் திரு சஞ்ஜய் குமார் மொகந்தி இன்று  பொறுப்பேற்றுக் கொண்டார். ரயில்வே வாரிய உறுப்பினராக பதவி உயர்வு பெறுவதற்கு முன்னர் தென்கிழக்கு ரயில்வேயின் பொது மேலாளராக திரு மொகந்தி இருந்தார்.
தில்லி ஸ்கூல் ஆஃப் எக்கனாமிக்சில் பயின்ற திரு சஞ்ஜய் குமார் மொகந்தி, இந்திய ரயில்வே போக்குவரத்து சேவையின் 1984-ம் ஆண்டு பிரிவை சேர்ந்தவர். முதன்மை செயல் இயக்குநர் /ரயில்வே வாரியம், தென் கிழக்கு ரயில்வேயின் மூத்த துணை பொது மேலாளர் மற்றும் தலைமை கண்காணிப்பு அலுவலர், குர்தா ரோடு மண்டலத்தின் மண்டல ரயில்வே மேலாளர் உள்ளிட்ட பதவிகளை அவர் வகித்துள்ளார்.
மும்பை, நாக்பூர், ஜான்சி மற்றும் கொங்கன் ரயில்வேயில் மூத்த பதவிகளில் திறம்பட திரு மொகந்தி பணியாற்றியுள்ளார். நிர்வாகம் மற்றும் ரயில் செயல்பாடுகளில் பல்வேறு புதுமைகளை புகுத்தி கட்டமைப்புகளை உருவாக்கியவர் என்று அவர் அறியப்படுகிறார்.
இந்திய ரயில்வேயின் ரயில் போக்குவரத்துக்கு அவர் ஆற்றியுள்ள பங்கு குறிப்பிடத்தக்கது, விரிவானது மற்றும் பலதரப்பட்டது.
------
(Visitor Counter : 156
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்டுக்கு பிந்தைய காலகட்டத்தில் பொருளாதாரத்தை மறுகட்டமைப்பதில் இந்தியா முக்கிய பங்காற்றும்: அமைச்சர் டாக்டர் ராஜேந்திர சிங்
மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கொவிட்டுக்கு பிந்தைய காலகட்டத்தில் பொருளாதாரத்தை மறுகட்டமைப்பதில் இந்தியா முக்கிய பங்காற்றும் என்று கூறினார்.
இந்திய வர்த்தக மற்றும் தொழில் கூட்டமைப்பு மற்றும் அறிவியல் மற்றும் தொழில்நுட்பத் துறை இணைந்து ஏற்பாடு செய்திருந்த சர்வதேச ஆராய்ச்சி மற்றும் மேம்பாட்டு மாநாடு 2020-இல் பேசிய அவர் இவ்வாறு கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1676134
-----
(Visitor Counter : 137
ரெயில்வே அமைச்சகம்
ஆட்டோமொபைல் ஏற்றுமதியில் கடந்த 8 ஆண்டுகளில் பத்து மடங்கு வளர்ச்சியை பதிவு செய்த இந்திய ரயில்வே
ஆட்டோமொபைல் வாகனங்களை அதிக அளவில் நீண்ட தொலைவுக்கு எடுத்துச் செல்வதோடு மட்டுமல்லாமல், அதனால் ஏற்படக்கூடிய கார்பன் உமிழ்வின் அளவை குறைத்து ஆட்டோமொபைல் துறைக்கு இந்திய ரயில்வே உதவி வருகிறது. ரயில்கள் மூலம் கார்களை ஏற்றிச் செல்லும் அளவு கடந்த சில ஆண்டுகளில் வெகுவாக அதிகரித்துள்ளது. இது தனியாருக்கு சிறப்பு ரயில் பெட்டிகள் போன்ற பல்வேறு புதிய நடவடிக்கைகளுக்கு வழிவகுத்துள்ளது. இதற்காக, ஆட்டோமொபைல் துறையினரின் கோரிக்கைகளுக்கு ஏற்ப பல்வேறு கொள்கை முடிவுகள் எடுக்கப்பட்டு, வழிமுறைகள் வகுக்கப்பட்டு வருகின்றன. இதன் மூலம் ஆட்டோ மொபைல் துறையினரின் தேவைக்கேற்ப ரயில் பெட்டிகள் வடிவமைக்கப்பட்டு வருகின்றன.
கடந்த 2019 – 20 நிதியாண்டில் 1599 ரயில் பெட்டிகளில் கார் எடுத்துச் செல்லப்பட்டுள்ளது. இது 2020-21 நிதியாண்டில் 2681 ஆக உயர்ந்து, தற்போது 2022-23 நிதியாண்டில் ஆகஸ்ட் மாதத்திற்குள்ளேயே 2206 என்ற அளவை எட்டி விட்டது.
கடந்த 2021 – 22 நிதியாண்டில் ஆகஸ்ட் மாதத்தில் மட்டும் 320 ரயில் பெட்டிகள் என்ற அளவு, 2022 ஆகஸ்ட் மாதத்தில் 508 பெட்டிகளாக உயர்ந்துள்ளது.
கடந்த 2021- 22 ஆம் ஆண்டில் உள்நாட்டு ரயில் போக்குவரத்து மூலம் கார்களை ஏற்றிச் செல்லும் அளவு 16 சதவீதம் உயர்ந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858765
(Visitor Counter : 124
பிரதமர் அலுவலகம்
லைஃப் இயக்கத்தின் துவக்கம் விழாவில் பிரதமரின் உரை
வணக்கம்.
இன்றைய தருணமும், தேதியும் மிகப் பொருத்தமாக அமைந்துள்ளன. சுற்றுச்சூழலுக்கான வாழ்க்கைமுறை என்ற லைஃப் இயக்கத்தை நாம் துவக்குகிறோம். “ஒரே ஒரு பூமி” என்பது இந்த ஆண்டு சுற்றுச்சூழல் தினத்தின் முழக்கமாகும். “இயற்கையுடன் இணைந்த நிலையான வாழ்வு” என்பது அதன் மையப் பொருள்.
நண்பர்களே,
நம் பூமியின் சவால்களை நாம் அனைவரும் அறிவோம். நிலையான வளர்ச்சியை மேலும் வலுப்படுத்தும், மனிதர்களை மையமாகக் கொண்ட, கூட்டு முயற்சியும், வலுவான செயல்பாடுகளுமே காலத்தின் கட்டாயம். நமது பூமிக்கு உகந்த மற்றும் அதற்கு சேதம் விளைவிக்காத வாழ்க்கைமுறையை வாழ்வதுதான் லைஃப் இயக்கத்தின் தொலைநோக்குப் பார்வை. அதுபோன்ற ஒரு வாழ்க்கைமுறையை வாழ்பவர்கள் “பூமிக்கு சாதகமான மக்கள்” என்று அழைக்கப்படுகிறார்கள்.
நண்பர்களே,
இயற்கையுடன் நமது மூதாதையர்கள் பின்பற்றிய நல்லிணக்கம் தான் பூமியின் நீண்ட கால வாழ்விற்குப் பின்னணியில் உள்ள ரகசியம். சுற்றுச்சூழல் பிரச்சனைக்கு எளிதான மற்றும் நிலையான தீர்வை உலகின் ஏறத்தாழ அனைத்துப் பகுதிகளின் பாரம்பரியங்களும் எடுத்துரைக்கின்றன. இந்தியாவில் இயற்கையை இறைவனுக்கு சமமாகக் கருதுகிறோம். எங்கள் தெய்வங்கள், தாவரங்களுடனும், விலங்குகளுடனும் தொடர்புடையவர்கள். குறைத்தல், மறுபயன்பாடு, மறுசுழற்சி ஆகிய கருத்துருக்கள் நம் வாழ்க்கையுடன் இணைந்துள்ளன.
நண்பர்களே,
1.3 பில்லியன் இந்தியர்களின் ஆதரவோடு எங்கள் நாட்டில் சுற்றுச்சூழலுக்காக ஏராளமான நல்ல விஷயங்களை எங்களால் செய்ய முடிந்தது. எங்களது காடுகளின் அளவும், சிங்கம், புலி, சிறுத்தை, யானை மற்றும் காண்டாமிருகங்களின் எண்ணிக்கையும் அதிகரித்து வருகின்றன. நவம்பர் 2022 என்ற நிர்ணயிக்கப்பட்ட காலத்திற்கு முன்பாகவே, பெட்ரோலில் 10% எத்தனாலை கலப்பதில் நாங்கள் வெற்றியடைந்துள்ளோம். இதன் மூலம் இந்தியாவின் எரிசக்தி பாதுகாப்பு வலுவடைந்திருப்பதுடன், சுமார் 5.5 பில்லியன் டாலர் அளவிலான கச்சா எண்ணெய் இறக்குமதி குறைக்கப்பட்டுள்ளது. கரியமில வாயுவின் வெளியேற்றத்தை 2.7 மில்லியன் டன் குறைத்துள்ளது. மேலும் விவசாயிகளின் வருமானத்தை சுமார் 5.5 பில்லியன் டாலராகவும் இது அதிகரித்துள்ளது. புதுப்பிக்கத்தக்க எரிசக்தி அதிக வரவேற்பைப் பெற்று வருவதோடு, இந்தத் துறையின் வளர்ச்சியில் எங்கள் அரசு அதிக கவனம் செலுத்துகிறது.
நண்பர்களே,
வரும் காலம், புதிய கண்டுபிடிப்புகள் மற்றும் வெளிப்படைத்தன்மைக்கு மிகவும் உகந்தது. நிலையான வளர்ச்சியில் கவனம் செலுத்தும் புதிய கண்டுபிடிப்பாளர்களை அனைத்து நிலைகளிலும் நாம் ஊக்கப்படுத்துவோம். இதை அடைவதில் தொழில்நுட்பம் பெரும் ஆதரவாக இருப்பதோடு, பாரம்பரியமும், தொழில்நுட்பமும் இணையும்போது லைஃப் இயக்கத்தின் தொலைநோக்குப் பார்வை வலுப்பெறும். நமது சிறந்த நடைமுறைகளை மற்றவருடன் பகிர்ந்து கொள்ளவும், பிறரது வெற்றிகரமான நடைமுறைகளிலிருந்து கற்றுக் கொள்ளவும் நாம் முன் வரவேண்டும். ஒரே பூமியாக இருந்த போதும், நமது முயற்சிகள் பலவாக இருக்க வேண்டும்.
மேம்பட்ட சுற்றுச்சூழல் மற்றும் உலக நன்மைக்கான எந்த முயற்சிக்கும் ஆதரவளிக்க இந்தியா தயாராக உள்ளது. சர்வதேச சூரியசக்தி கூட்டணி; ஒரு சூரியன், ஒரு உலகம், ஒரு தொகுப்பில் கவனம்; பேரிடரை எதிர்கொள்வதற்கான நெகிழ்திறன் உள்கட்டமைப்புக்கான கூட்டணி முதலியவை மிகப்பெரும் பங்களிப்பை வழங்குவதோடு, உலக நாடுகள் இந்த முயற்சிகளுக்கு ஆதரவளிப்பது மகிழ்ச்சியளிக்கிறது. அனைவரும் ஒன்றிணைந்து பூமியை மேம்பட்டதாக மாற்றுவோம்.
நன்றி.
மிக்க நன்றி.
((
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தேசிய வேலைவாய்ப்புத் திருவிழா என்ற பிரதமர் திரு நரேந்திர மோடியின் தனித்துவமான கொள்கை அரசு வேலைவாய்ப்பு நியமனங்களை முறைப்படுத்தியுள்ளது: மத்திய இணை அமைச்சர் திரு ஜிதேந்திர சிங்
தேசிய வேலைவாய்ப்புத் திருவிழா என்ற பிரதமர் திரு நரேந்திர மோடியின் தனித்துவமான கொள்கை அரசு வேலைவாய்ப்பு நியமனங்களை முறைப்படுத்தியுள்ளது என மத்திய பணியாளர் நலத்துறை மற்றும் ஓய்வூதியத்துறை இணை அமைச்சர் திரு ஜிதேந்திர சிங் கூறியுள்ளார்.
புதுதில்லியில் இன்று செய்தியாளர்களிடம் பேசிய அவர், பணியாளர் நலன், பொதுமக்கள் குறை தீர்ப்பு மற்றும் ஓய்வூதியத்துறையின் 9 ஆண்டுகள் சாதனை குறித்து எடுத்துரைத்தார். அரசின் பெரும்பாலான நிர்வாக சீர்திருத்தங்கள் இளைஞர்களை மையப்படுத்தியவை என்று அவர் தெரிவித்தார். அரசின் வேலைவாய்ப்புத் திருவிழா இளைஞர்களுக்கு அரசுப் பணிகளை வழங்கும் மிகப் பெரிய முன்முயற்சி என்று அவர் கூறினார்.
கடந்த 9 ஆண்டுகளில் விரைவான, வெளிப்படைத்தன்மையுடன் கூடிய மற்றும் பாரபட்சமற்ற பணி நியமன நடைமுறைகளுக்கு அரசு முன்னுரிமை அளித்து செயல்பட்டுள்ளதாக அவர் தெரிவித்தார். முன்பு பணிநியமன நடைமுறைகளில் இருந்த சிக்கல்களை எடுத்துரைத்த அவர், பணியாளர் தேர்வாணையத்தின் நடைமுறைகள் முன்பு 15 முதல் 18 மாத கால ஆனது என்றார். தற்போது புதிய பணியாளர்களை தேர்வு செய்வதற்கான நடைமுறைகள் 6 முதல் 8 மாதங்களுக்குள் நிறைவடைவதை பிரதமர் சுட்டடிக்காட்டியிருப்பதையும் திரு ஜிதேந்திர சிங் குறிப்பிட்டார்.
மாநில அரசுகளுடன் இணைந்து மத்திய அரசு, வேலைவாய்ப்புத் திருவிழாக்களின் மூலம் 10 லட்ச பணி நியமன ஆணைகளை வழங்கும் இலக்கை எட்ட தீவிரமாக செயலாற்றி வருகிறது என்று அவர் கூறினார். கர்மயோகி இயக்கத்தின் மூலம் அரசு ஊழியர்களின் திறன் கட்டமைப்பு மேம்படுத்தப்படுவதாக அவர் குறிப்பிட்டார். மத்திய செயலகத்தில் உள்ள 75 அமைச்சகங்கள் மற்றும் துறைகளில் இ-ஆபீஸ் மென்பொருளின் 7-வது பதிப்பு நிறுவப்பட்டு டிஜிட்டல் மயமாக்கப்பட்டுள்ளதாக அவர் கூறினார். மத்திய செயலகத்தில் 89.6 சதவீத தொகுப்புகள் மின் கோப்புகளாக மாற்றப்பட்டுள்ளது மிகப் பெரிய சாதனை என்று திரு ஜிதேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1931022
-----
AP/PLM/KPG/GK
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
விவசாயிகளுக்கு அதிகாரம் அளிக்கும் புதிய வேளாண் சட்டங்களை மத்திய அரசு இன்றைக்கு நிறைவேற்றுவதைப் பார்த்து காந்திஜி மகிழ்ச்சி அடைந்திருப்பார் என மத்திய அமைச்சர் திரு. ஜிதேந்திர சிங் தெரிவித்தார்.
புதுதில்லியில் காந்தி ஜெயந்தியை முன்னிட்டு கேந்திரியபந்தர் மற்றும் கொள்கை மற்றும் தலைமைத்துவ மையம் ஒருங்கிணைத்த ஸ்வச்சதாவுடன் மகாத்மா காந்தியின் பரிசோதனைகள்-அபிவிருத்திக்கான முக்கியத்துவம் என்ற தலைப்பில் நடந்த நிகழ்ச்சியில் மத்திய அமைச்சர் திரு.ஜிதேந்திர சிங் பங்கேற்றார்.
மத்திய இணை அமைச்சர், வடகிழக்கு பிராந்தியங்களின் வளர்ச்சி, பிரதமர் அலுவலகம், பணியாளர்கள், பொதுக்குறைகள், ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் இன்று இந்த நிகழ்ச்சியில் கூறுகையில், “வேளாண்மை மற்றும் கிராமிய செழிப்பு ஆகியவை காந்திஜியின் இதயத்துக்கு மிகவும் நெருக்கமாக இருந்தது. இதன்காரணமாக விவசாயிகளுக்கு அதிகாரம் அளிக்கும் புதிய வேளாண் சட்டங்களை மத்திய அரசு இன்றைக்கு நிறைவேற்றுவதைப் பார்த்து காந்திஜி மகிழ்ச்சி அடைந்திருப்பார்” என்றார். “சுதந்திரம் பெற்று 70 ஆண்டுகள் கழித்து மோதியின் அரசால், கிராமத்தை, வேளாண்மையை மையப்படுத்திய காந்தியின் கண்ணோட்டம் புதிய வேளாண்மை சட்டங்கள் மூலம் உண்மையில் நிறைவேற்றப்பட்டுள்ளது” என்றும் அவர் கூறினார். “வேம்பு பூசப்பட்ட யூரியா, மண் வள அட்டை, கிசான் கடன் அட்டை, பிரதமரின் கிசான்சாமான் நிதி, ஃபாசால்பீமா யோஜனா உள்ளிட்ட விவசாயிகளுக்கு ஆதரவான நடவடிக்கைகள் கடந்த ஆறு ஆண்டுகளாக மேற்கொள்ளப்பட்டன” என்றும் அவர் கூறினார். “முதன்முறையாக வேளாண் சமூகத்தினர் சுதந்திரமாக தேர்வு செய்யும் விருப்பத்தை கொடுத்ததால் இவை இந்திய வேளாண்மையின் ஜனநாயகமயமாக்கலின் பிரதிநிதித்துவ நடவடிக்கைகளாக இருந்தன” என்றும் அமைச்சர் ஜிதேந்திர சிங் கூறினார். “புதிய வேளாண்மை சட்டங்கள் இந்திய விவசாயத்துக்கு உந்துதலை மட்டும் கொடுக்கவில்லை. முழுமையான உலகளாவிய தளத்தைக் கொடுத்துள்ளது.விவசாயிகளின் வருவாயை இருமடங்காக இந்த சட்டங்கள் உயர்த்தும்” என்றும் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661062
புதிய மற்றும் புதுப்பிக்கத்தக்க எரிசக்தி அமைச்சகம்
தொகுப்புகளுடன் இணைக்கப்பட்ட கூரைகள் மீதான சூரிய சக்தி அமைப்பு முறைகளுக்கு மானியம்: நாடாளுமன்றத்தில் மத்திய அமைச்சர் தகவல்
ஊரகப் பகுதிகள் உள்ளிட்ட நாட்டின் பல்வேறு இடங்களில் கூரைகள் மீது சூரிய சக்தியை நிறுவும் நடவடிக்கையை ஊக்குவிப்பதற்காக, கூரைகள் மீது நிறுவப்படும் சூரிய சக்தித் திட்டத்தை  மத்திய புதிய மற்றும் புதுப்பிக்கத்தக்க எரிசக்தி அமைச்சகம் அமல்படுத்துகிறது. இதற்காக, 2022-ஆம் ஆண்டிற்குள் 4000 மெகாவாட் திறன் கொண்ட கூரைகள் மீதான சூரிய சக்தியை குடியிருப்பு துறையில் மானியத்துடன் அமைக்க இலக்கு நிர்ணயிக்கப்பட்டுள்ளது. இந்தத் தகவலை, மத்திய எரிசக்தி மற்றும் புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங், நாடாளுமன்றத்தின் மாநிலங்களவையில் எழுத்துப்பூர்வமாக அளித்த பதிலில் நேற்று தெரிவித்தார்.
தனி வீடுகளின் கூரைகளில் 3 கிலோ வாட் வரை சூரிய சக்தியை நிறுவுவதற்கு 40% வரை மானியம் வழங்கப்படும். 3 முதல் 10 கிலோ வாட் திறன் கொண்ட சூரிய சக்தி கருவிகளை நிறுவுவதற்கு 20% மானியம் அளிக்கப்படும். குடியிருப்பு நல்வாழ்வு சங்கங்கள்/ குழு வீடுகளின் சங்கங்களுக்கு பொதுவான மின்சார வசதிகளுக்கு பயன்படுத்துவதற்காக நிறுவப்படும் 500 கிலோ வாட் திறன் கொண்ட சூரிய சக்தி உபகரணங்களுக்கு 20% மானியம் வழங்கப்படும்.
தொகுப்பில் இணைக்கப்பட்ட கூரைகள் மீதான சூரிய சக்தி அமைப்புமுறைகளின் ஒட்டுமொத்த ஊக்குவிப்பிற்காக இந்த மாபெரும் நடவடிக்கைகளை அரசு மேற்கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1739835